Jabarkan Mac dari 2019 di Malaysia dalam bahasa melayu

7 Mac - Pencemaran sisa bahan kimia di Sungai Kim Kim, Pasir Gudang.

Pihak pengurusan dua sekolah iaitu Sekolah Menengah Kebangsaan (SMK) Pasir Putih dan Sekolah Kebangsaan (SK) Pasir Putih mengesan persekitaran udara di sekolah berbau bahan kimia dan telah memaklumkan perkara itu kepada pihak Jabatan Bomba dan Penyelamat Malaysia dan Pejabat Kesihatan Daerah Pasir Gudang.

Terdapat pelajar yang mengalami simptom pening kepala muntah dan mual. Lapan ambulan dikejarkan ke dua sekolah berkenaan untuk membantu 24 pelajar dan masing-masing seorang guru dan pekerja kantin yang pengsan.

Pasukan Khas Pengurusan Bahan Berbahaya (Hazmat) dan Bomba mengesahkan kemungkinan berlaku kebocoran gas di kawasan sekolah kerana lokasi sekolah berhampiran kawasan industri dan arahan pengosongan premis dikeluarkan. Kedua-dua sekolah itu ditutup tiga hari sehingga Sabtu dan 35 orang dirawat di hospital, tiga daripadanya di Unit Rawatan Rapi (ICU).

8 Mac - Ulang tahun ke-5 kehilangan pesawat Penerbangan 370 Penerbangan Malaysia.

8 Mac - Pencemaran sisa bahan kimia di Sungai Kim Kim, Pasir Gudang.

Jumlah mangsa yang dirawat 39 orang.​​​​​​​

9 Mac - Polis Diraja Malaysia memfailkan pertuduhan terhadap empat pemilik akaun media sosial kerana memuat naik komen berbentuk penghinaan terhadap agama Islam serta Nabi Muhammad SAW.

9 Mac - Pencemaran sisa bahan kimia di Sungai Kim Kim, Pasir Gudang.

Jumlah mangsa yang mendapatkan rawatan terus meningkat kepada 79 orang.

10 Mac - Pencemaran sisa bahan kimia di Sungai Kim Kim, Pasir Gudang.

Guru-guru SMK Pasir Putih dan SK Pasir Putih bergotong-royong melakukan kerja pembersihan sekolah susulan kejadian pencemaran udara dipercayai akibat pembuangan sisa kimia di Sungai Kim Kim.

Jumlah mangsa meningkat kepada 82 orang.

11 Mac - Pencemaran sisa bahan kimia di Sungai Kim Kim, Pasir Gudang.

Tiga lelaki termasuk dua pemilik kilang ditahan kerana disyaki membuang sisa bahan kimia ke dalam Sungai Kim Kim.

Sekolah dibuka pada jam 7 pagi dan proses pembelajaran berjalan dengan baik seperti biasa.

Berlaku insiden gelombang kedua apabila kedua-dua pengurusan sekolah melaporkan kes murid pening kepala. Pihak sekolah mengarahkan sekolah dikosongkan selepas berlaku keadaan udara tidak sihat dan murid-murid dibenar pulang.

Seramai 29 orang dihantar ke Klinik Kesihatan berhampiran untuk pemeriksaan lanjut manakala 77 lagi dirujuk ke Hospital Sultan Ismail (HSI) Johor Bahru.

Secara keseluruhan jumlah mangsa yang mendapat rawatan ialah 260 orang.

12 Mac - Pencemaran sisa bahan kimia di Sungai Kim Kim, Pasir Gudang.

Dua lagi sekolah iaitu SK Tanjung Puteri Resort dan SMK Tanjung Puteri dalam daerah Pasir Gudang ditutup berikutan 50 pelajar SMK Tanjung Puteri dan lima murid SK Tanjung Puteri Resort mempunyai simptom akibat terhidu bahan kimia.

Sebanyak 13 sekolah di sekitar Pasir Gudang diarah tutup sehingga satu tarikh yang akan ditetapkan.

16 Mac - Penyanyi Siti Nurhaliza mengadakan persembahan di konsert Dato' Sri Siti Nurhaliza On Tour di Arena Axiata, Kuala Lumpur.

20 Mac - Pencemaran sisa bahan kimia di Sungai Kim Kim, Pasir Gudang.

Sungai Kim Kim bebas sisa kimia.

20 Mac - Mohd Ruzaimi Iskandar Ahmad Razali, juruteknik Malaysia Airports yang parah selepas kereta unit kejuruteraan MAHB dipandunya dirempuh sebuah pesawat swasta di Lapangan Terbang Sultan Abdul Aziz Shah (LTSAS), meninggal dunia ketika dirawat di Hospital Sungai Buloh.

23 Mac - Rakyat Malaysia berhimpun di perhimpunan aman Solidariti Kedamaian yang diadakan susulan tragedi berdarah serangan pengganas di dua masjid berasingan di Christchurch, New Zealand pada 15 Mac.

24 Mac - Pencemaran sisa bahan kimia di Sungai Kim Kim, Pasir Gudang.

Tiga suspek kes pembuangan bahan kimia beracun di Sungai Kim Kim, Pasir Gudang pada 7 Mac dihadapkan di Mahkamah Sesyen Johor Bahru.

26 Mac-30 Mac - Pameran Aeroangkasa dan Maritim Antarabangsa Langkawi (LIMA 2019).

31 Mac - Datuk Seri Ir. Azman Mohd melepaskan jawatan sebagai Presiden dan CEO Tenaga Nasional.